 BALA KU Acholi Afrikaans Albanian Amharic Arabic Armenian Aukan Aymara Azerbaijani Azerbaijani Cyrillic Baoule Bashkir Bassa Cameroon Batak Karo Batak Simalungun Bislama Boulou Bulgarian Cakchiquel Central Cambodian Catalan Cebuano Chichewa Chinese Mandarin Simplified Chinese Mandarin Traditional Chitonga Chitonga Malawi Chitumbuka Chiyao Chokwe Chol Chuvash Cibemba Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Garifuna Georgian German Greek Guarani Gun Hausa Hebrew Hiligaynon Hiri Motu Hmong White Hungarian Iban Ibanag Igbo Iloko Indonesian Isoko Italian Japanese Javanese Kabiye Karen Sgaw Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji Caucasus Kurdish Kurmanji Cyrillic Lamba Latvian Lhukonzo Lingala Lithuanian Luganda Luo Luvale Macedonian Macua Malagasy Malay Maltese Mam Maya Mazatec Huautla Mende Mixe Mizo Mongolian Moore Myanmar Nahuatl Central Nahuatl Guerrero Nahuatl Huasteca Nahuatl Northern Puebla Ndau Ndebele Zimbabwe Ngabere Ngangela Nias Norwegian Nyaneka Nyungwe Nzema Oromo Ossetian Otetela Pangasinan Papiamento Aruba Papiamento Curaçao Persian Pidgin Cameroon Polish Portuguese Quechua Ayacucho Quechua Bolivia Quichua Imbabura Romanian Runyankore Russian Samoan Sango Saramaccan Sena Sepedi Serbian Serbian Roman Sesotho Lesotho Setswana Shona Sidama Silozi Sinhala Slovak Slovenian Spanish Sranantongo Swahili Swahili Congo Swedish Tagalog Tatar Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Vietnamese Wallisian Wayuunaiki Wolaita Xhosa Yoruba Zande Zapotec Isthmus ZuluSileqiniso ukuthi silesazela esihle njalo sifisa ukuhlala ngobuqotho ngezindlela zonke.KumaHebheru 13:18.ILizwi likaNkulunkulu liyakutsho ukuthi izinkanuko zenhliziyo yethu zimbi. UGenesisi 8:21 uthi: Izinkanuko zenhliziyo yomuntu zimbi kusukela ebuntwaneni bakhe. Yikho nxa sifuna ukuthembeka, kumele silwisane lemikhuba engalunganga ebangelwa yisono esizelwe laso. Umphostoli uPhawuli wakuchaza kuhle ukulwa kwakhe lesono, wathi: Ngoba ebuntwini bami bangaphakathi ngiyathokoza ngomthetho kaNkulunkulu; kodwa ngibona omunye umthetho usebenza ezithweni zami, usilwa lomthetho wengqondo yami, ungenza ngibe yisibotshwa somthetho wesono osebenzayo ezithweni zami.KwabaseRoma 7:22, 23.Ngatshiya isikolo ngileminyaka engu-13 ngaqalisa ukusebenza lamasela. Phose yonke imali engangilayo ngangiyithola ngokuqila abantu. Ngokuhamba kwesikhathi, ngatshada futhi mina lomkami saqalisa ukufunda iBhayibhili laboFakazi bakaJehova. Safunda ukuthi uJehova uNkulunkulu uyakuzonda ukungathembeki, ngakho sakhetha ukuntshintsha indlela esasiphila ngayo. Ngo-1990, sazinikela kuJehova sabhaphathizwa sasesisiba ngoFakazi bakhe.IZaga 6:16-19.Kudala, indlu yami yayigcwele impahla ezintshontshiweyo, kodwa khathesi akusela leyodwa impahla yobusela; lokhu kungenza ngibe lomzwangedwa ohlanzekileyo. Ngiyakwazi ukuthi ngangingumuntu ongathembekanga, kodwa khathesi ngiyambonga uJehova ngesihawu sakhe esikhulu. Kuyangithokozisa nsuku zonke ukwazi ukuthi uJehova uyajabula ngami.UCheryl wase-Ireland.Lapho ubhosi wami esizwa ukuthi ngangiyale ukuthatha isibambiso kwenye ikhasitoma, wathi kimi: UNkulunkulu wakho ukwenza ube ngumuntu othembekileyo sibili! Kuhle ukuba lesisebenzi esithembeke njengawe enkampanini yethu. Ukuthembeka ezintweni zonke kunginceda ukuthi ngibe lomzwangedwa ohlanzekileyo kuJehova uNkulunkulu. Kuyanginceda lokuthi ngisize imuli yami kanye labanye ukuthi labo bathembeke.USonny waseHong Kong.Ngingumsizi kamaneja kwelinye ibhanga elikhulu. Ebhizimusini le, ukunotha kuqakathekiswa ukwedlula ukuthembeka. Abantu bandise ukuthi, Kubi ngani ukungathembeki nxa kuyikuthi kuzakwenza ube yisipatsha futhi kuthuthukise lomkhonomi welizwe? Kodwa mina ukuthembeka kuyanginceda ukuthi ngihlaliseke engqondweni. Ngizimisele ukuhlala ngithembekile lanxa kungaze kwenzakaleni. Abaqhatshi bami bayakwazi ukuthi kangisoze ngibaqambele amanga futhi kangisoze ngibancedise nxa besenza ubuqili.UTom wase-United States.Ufolomani wangikhuthaza ukuthi ngiqambe amanga ngezinye izinto ezazicatshile emsebenzini kodwa mina ngala. Kwathi ababezintshontshile sebetholakele, umqhatshi wami wangibonga kakhulu ngokuthembeka kwami. Kudinga isibindi ukuthembeka emhlabeni lo olabantu abangathembekanga. Kodwa ekucineni, abanye bazasihlonipha futhi basithembe.UKaori waseJapan. 